Ek kom iets kort - www.bybelkennis.co.za
by Coen Slabber · Published 30/10/2015 · Updated 26/08/2015
Nowhere in Scripture do we find doctrine studied for its own sake or in isolation from life. —Wayne Grudem
Die Bybel vertel die verhaal van 'n man wat volgens ons wêreld se standaarde alles gehad het wat hom gelukkig en vervuld kon maak: mag, invloed, rykdom. Maar tog ondervind hy 'n leegheid. Hy gaan op 'n reis om God te soek. Hy het 'n hoë pos aan die hof van die koningin van Etiopië beklee – hy het haar geldsake beheer. Maar hy was ongelukkig. Hy gaan na Jerusalem om te aanbid. Hy kry nie wat hy gesoek het nie. Op pad terug vind hy totaal onverwags 'n antwoord op al sy vrae. Hy het 'n afspraak met God gehad wat sy hele lewe verander het.
Hierdie man se storie vertel vir ons wat gebeur as jy 'n Christen word. As iemand waarlik in Jesus Christus glo, verander sy lewe dramaties. Sy lewe gaan van leegheid na oorvloedige vreugde. Sy storie eindig met 'n stelling: die amptenaar het sy reis met blydskap voortgesit (Handelinge 8:39). Dit is nie 'n oordrywing as die Bybel sê dat ons van die duisternis na die lig oorgaan as ons in Jesus Christus glo nie. Dit beskryf wat in ons lewens besig is om plaas te vind. Alle gevalle is nie identies nie – mense kom op verskillende maniere tot geloof. Die Christelike geloof is om in geloof te wandel en nie 'n gevoel nie.
God het ons nou vrygespreek deurdat ons glo. Daarom is daar nou vrede tussen ons en God deur ons Here Jesus Christus (Romeine 5:1).